|  |
| --- |
| Képtalálat a következőre: „labrisz”  **Labrisz Leszbikus Egyesületet**  A Labrisz Leszbikus Egyesületet hivatalosan 1999-ben jegyezték be, de már 1996 óta szervezett találkozókat, beszélgetéseket. Az egyesület legfontosabb tevékenysége a közösségszervezés (beszélgetőestek, egyéb közösségi programok), a leszbikus és biszexuális nők láthatóságának erősítése (fesztiválok, kiadványok), és a szélesebb társadalommal való dialógus publikációkon, ismeretterjesztésen, lobbitevékenységen és az egyesület iskolai programján keresztül.  A Szimpozium Egyesülettel közösen 2001-ben elindította a "Melegség és megismerés" című iskolai programot (honlap: <http://melegsegesmegismeres.hu/>). Több száz órát tartottak budapesti és vidéki középiskolákban valamint tanárképző intézményekben. A program céljai:   * A fiatalok és tanáraik, nevelőik melegséggel kapcsolatos ismereteinek bővítése, tévhiteik eloszlatása. * A melegség mint identitás megjelenítése személyes élettörténeteken keresztül; érzékenyítés a meleg emberek problémái iránt. * A melegség mint társadalmi jelenség megmutatása, az ezzel kapcsolatos problémák számbavétele. * Pozitív attitűdök kialakulásának segítése; a megbélyegzés, kirekesztés elleni közös felelősségvállalás szükségességének tudatosítása.   A program módszerei: A foglalkozásokat (amelyek lehetnek 45–60 vagy 90 percesek, esetleg többórások is) két, erre a feladatra speciálisan felkészített, képzett vezető tartja, egy meleg férfi és egy leszbikus nő. Legjellemzőbb módszerek: személyes történeteken keresztül megmutatni a meleg, leszbikus embert a maga valójában, érzéseivel, gondolataival, problémáival, valamint az ezekkel való szembesülésnek is teret adó érzékenyítő gyakorlatokkal (beszélgetés, vita, filmrészletek, szerepjátékok, kiscsoportos feladatok).  A Labrisz Egyesület együttműködik más feminista, meleg és leszbikus, illetve emberi jogi szervezetekkel is. |

|  |  |
| --- | --- |
|  | <https://labrisz.hu/about_us> |
|  | <http://facebook.com/LabriszEgyesulet> |
|  | [labrisz@labrisz.hu](mailto:labrisz@labrisz.hu); [info@labrisz.hu](http://info@labrisz.hu) |
|  | <https://www.youtube.com/user/Labrisz> |
|  | <https://www.instagram.com/labrisz_egyesulet> |
| Skype icon | labriszegyesulet |